Projekto

lyginamasis variantas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2005 M. BIRŽELIO 14 D. NUTARIMO NR. 647 „DĖL LIETUVOS RESPUBLIKOS VALSTYBINIO SOCIALINIO DRAUDIMO FONDO BIUDŽETO SUDARYMO IR VYKDYMO TAISYKLIŲ PATVIRTINIMO“ PAKEITIMO

2022 m. d. Nr.

Vilnius

Lietuvos Respublikos Vyriausybė n u t a r i a:

Pakeisti Lietuvos Respublikos Vyriausybės 2005 m. birželio 14 d. nutarimą Nr. 647 „Dėl Lietuvos Respublikos valstybinio socialinio draudimo fondo biudžeto sudarymo ir vykdymo taisyklių patvirtinimo“:

1. Pakeisti preambulę ir ją išdėstyti taip:

„Vadovaudamasi Lietuvos Respublikos valstybinio socialinio draudimo įstatymo 6 straipsnio 12 dalimi, 12 straipsnio 1, 9 ir 10 dalimis, 19 straipsnio 3–6 dalimis, 22 straipsnio 3 dalimi ir 34 straipsnio 3 punktu, Lietuvos Respublikos valstybinio socialinio draudimo fondo biudžeto sandaros įstatymo 1 straipsnio 1 dalimi, 9 straipsnio 2 dalimi ir 13 straipsnio 1 dalimi ir Lietuvos Respublikos pensijų kaupimo įstatymo 12 straipsnio 5 dalimi, Lietuvos Respublikos Vyriausybė nutaria:“.

2. Pakeisti nurodytu nutarimu patvirtintas Lietuvos Respublikos valstybinio socialinio draudimo fondo biudžeto sudarymo ir vykdymo taisykles:

2.1. Papildyti 29.10 papunkčiu:

„29.10. Švietimo, mokslo ir sporto ministerija ar jos įgaliota institucija už Valstybinio socialinio draudimo įstatymo 6 straipsnio 11 dalyje nurodytus sportininkus, kuriems Lietuvos Respublikos sporto įstatymo nustatyta tvarka yra mokama valstybės stipendija, valstybės stipendijos mokėjimo laikotarpiu moka pensijų, ligos ir motinystės socialinio draudimo įmokas.“

2.2. Papildyti 331 punktu:

„331. Sportininkai, nurodyti Valstybinio socialinio draudimo įstatymo 6 straipsnio 11 dalyje, kurie neturi draudžiamųjų pajamų ir kurių gaunama valstybės stipendija per kalendorinį mėnesį neviršija atitinkamo mėnesio Vyriausybės patvirtintos minimaliosios mėnesinės algos dydžio, valstybės lėšomis draudžiami pensijų, ligos ir motinystės socialiniu draudimu apskaičiuojant socialinio draudimo įmokas už praėjusį mėnesį nuo Vyriausybės patvirtintos minimaliosios mėnesinės algos. Sportininkai, nurodyti Valstybinio socialinio draudimo įstatymo 6 straipsnio 11 dalyje, kurių draudžiamųjų pajamų suma yra mažesnė už atitinkamo mėnesio Vyriausybės patvirtintos minimaliosios mėnesinės algos dydį, valstybės lėšomis draudžiami pensijų, ligos ir motinystės socialiniu draudimu už juos sumokant socialinio draudimo įmokų sumą, apskaičiuotą nuo skirtumo, gauto iš atitinkamo mėnesio minimaliosios mėnesinės algos atėmus asmens turėtas draudžiamąsias pajamas. Sportininkai, kuriems Sporto įstatymo nustatyta tvarka mokama valstybės stipendija yra didesnė už atitinkamo kalendorinio mėnesio Vyriausybės patvirtintą minimaliąją mėnesinę algą, valstybės lėšomis draudžiami pensijų, ligos ir motinystės socialiniu draudimu apskaičiuojant socialinio draudimo įmokas nuo praėjusį mėnesį mokėtos valstybės stipendijos dydžio. Švietimo, mokslo ir sporto ministerija ar jos įgaliota institucija teikia Fondo valdybai duomenis (vardą, pavardę, asmens kodą, valstybės stipendijos dydį, jos gavimo pradžios datą ir pabaigos datą) apie sportininkus, nurodytus Valstybinio socialinio draudimo įstatymo 6 straipsnio 11 dalyje, pagal asmens duomenų teikimo sutartį ir Fondo valdyba šiuos duomenis registruoja Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registre.“

2.3. Papildyti 351 punktu:

„351. Fondo valdyba, įvertinusi Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenis apie sportininkų, nurodytų Valstybinio socialinio draudimo įstatymo 6 straipsnio 11 dalyje, draudžiamąsias pajamas, privalomąjį sveikatos draudimą ir sumokėtas socialinio draudimo ir privalomojo sveikatos draudimo įmokas, iki kiekvieno kalendorinio mėnesio 25 dienos pateikia Švietimo, mokslo ir sporto ministerijai ar jos įgaliotai institucijai paraišką su apskaičiuotu lėšų poreikiu už praėjusį kalendorinį mėnesį, nurodydama bendrą socialinio draudimo ir privalomojo sveikatos draudimo įmokų sumą, kurią Švietimo, mokslo ir sporto ministerija ar jos įgaliota institucija perveda į Fondą ne vėliau kaip iki to kalendorinio mėnesio paskutinės dienos. Fondo valdyba, nustačiusi valstybės lėšų permoką ar nepriemoką už praėjusius laikotarpius, atitinkamai mažina ar didina artimiausio kalendorinio mėnesio lėšų poreikį. Pasibaigus kalendoriniams metams, Taisyklių nustatyta tvarka permokos grąžinamos Švietimo, mokslo ir sporto ministerijai ar jos įgaliotai institucijai.“

2.4. Pakeisti 37.1 papunktį ir jį išdėstyti taip:

„37.1. asmenų, nurodytų Valstybinio socialinio draudimo įstatymo 6 straipsnio 1, 4 ir 11 dalyse, lėšų poreikį skaičiuoja atitinkamas asignavimų valdytojas, neatsižvelgdamas į kitus statusus;“.

Ministras Pirmininkas

Socialinės apsaugos ir darbo ministras